ddrg/super_eurlex huggingface dataset:
A TANÁCS 3514/91/EGK RENDELETE

(1991. december 2.)

a 3339/87/EGK rendeletben megállapított, a Szaúd-Arábiából származó karbamid behozatalára kivetett végleges dömpingellenes vám kiigazítása tekintetében a 450/89/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel az Európai Gazdasági Közösségben tagsággal nem rendelkező országokból érkező dömpingelt vagy szubvencionált behozatallal szembeni védelemről szóló, 1988. július 11-i 2423/88/EGK tanácsi rendeletre[1],

tekintettel a Bizottság javaslatára, amelyet a fenti rendelet rendelkezéseinek megfelelően a Tanácsadó Bizottságon belül folytatott konzultációkat követően nyújtott be,

mivel a 3339/87/EGK rendelettel[2] 40 % dömpingellenes vámot vetettek ki a Szaúd-Arábiából származó karbamidra;

mivel részleges áttekintés után a 450/89/EGK rendelettel[3] 12,8 %-ra csökkentették e dömpingellenes vámot;

mivel a C-49/88 ügyben 1991. június 27-én hozott bírósági ítélet semmisnek nyilvánította a 3339/87/EGK rendelet 1. cikkét a szaúd-arábiai kérelmezőkre kivetett dömpingellenes vám tekintetében;

mivel ilyen körülmények között indokoltnak tűnik a 450/89/EGK rendelettel a Szaúd-Arábiából származó karbamidra kivetett dömpingellenes vám eltörlése, mivel a Bíróság a C-49/88 ügyben hozott ítéletének tárgyát képező 3339/87/EGK rendelet elfogadását eredményező tényeket alapjában véve nem vizsgálták felül a 450/89/EGK rendelet elfogadását eredményező vizsgálat során; mivel emellett indokoltnak tűnik figyelembe venni azt a tényt, hogy az eredeti vizsgálat óta a szóban forgó, a Közösségbe irányuló behozatal nem volt jelentős,

ELFOGADTA EZT A RENDELETET:

1. cikk

A Szaúd-Arábiából származó karbamid behozatalára a 450/89/EGK rendelettel kivetett dömpingellenes vámot a Tanács eltörli.

2. cikk

Ez a rendelet az Európai Közösségek Hivatalos Lapjában való kihirdetésének napját követő napon lép hatályba.

Ezt a rendeletet 1989. február 25-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. december 2-án.

a Tanács részéről

az elnök

H. VAN DEN BROEK

[1] HL L 209., 1988.8.2., 1. o.

[2] HL L 317., 1987.11.7., 1. o.

[3] HL L 52., 1989.2.24., 1. o.
A Tanács 3579/91/EGK rendelete

(1991. november 25.)

a "származó termék" fogalmának meghatározásáról és az igazgatási együttműködés módszereiről szóló 2. jegyzőkönyvnek a Harmonizált Rendszer bevezetése következtében történő módosításáról szóló 3/91 EGK–Jordánia együttműködési tanácsi határozat alkalmazásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség és a Jordán Hasimita Királyság között létrejött Együttműködési Megállapodást [1] 1977. január 18-án írták alá;

mivel a fent említett megállapodás szerves részét képező, a "származó termék" fogalmának meghatározásáról és az igazgatási együttműködés módszereiről szóló jegyzőkönyv 25. cikke alapján az EGK–Jordán Együttműködési Tanács elfogadta a 2. jegyzőkönyv módosításáról szóló 3/91 határozatot;

mivel ennek a határozatnak a Közösségben történő alkalmazása szükséges,

ELFOGADTA EZT A RENDELETET:

1. cikk

Az EGK–Jordán Együttműködési Tanács 3/91 határozatát a Közösségben alkalmazni kell.

A határozat szövege e rendelet mellékletét képezi.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 1992. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. november 25-én.

a Tanács részéről

az elnök

J. M. M. Ritzen

[1] HL L 268., 1978.9.27., 2. o.

--------------------------------------------------
A Bizottság 467/92/EGK rendelete

(1992. február 27.)

a Franciaország tengerentúli megyéinek (FTM) gabonatermékekkel való ellátására irányuló különleges rendelkezések végrehajtására vonatkozó részletes szabályok megállapításáról és a várható ellátási mérleg meghatározásáról szóló 388/92/EGK bizottsági rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az egyes mezőgazdasági termékek tekintetében Franciaország tengerentúli megyéi javára egyedi intézkedések bevezetéséről szóló, 1991. december 16-i 3763/91/EGK tanácsi rendeletre [1] és különösen annak 2. cikke (6) bekezdésére és 3. cikke (5) bekezdésére,

mivel meg kell határozni azokat a fejlődő országokat, amelyek gabonatermékei a 3763/91/EGK rendelet 2. cikke és 3. cikkének (1) bekezdése által megállapított különleges ellátási rendelkezések szerint behozatali illeték alól mentesen léphetnek be az FTM-be; mivel e célra az egyes mezőgazdasági termékekre általános vámkedvezményeket élvező országokat és területeket kell figyelembe venni;

mivel az e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 388/92/EGK bizottsági rendelet [2] szövege a következő bekezdéssel egészül ki:

"(3) A 3763/91/EGK tanácsi rendelet 2. cikkének, valamint 3. cikke (1) bekezdésének alkalmazásában fejlődő országok azok az országok, amelyek a legutóbb a 3587/91/EGK rendelettel [3] módosított, a fejlődő országokból származó egyes mezőgazdasági termékekre vonatkozó 1991-es általános vámkedvezmények alkalmazásáról szóló, 1990. december 20-i 3833/90/EGK tanácsi rendelet [4] III. és V. mellékletében vannak felsorolva."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. február 27-én.

a Bizottság részéről

Ray Mac Sharry

a Bizottság tagja

[1] HL L 356., 1991.12.24., 1. o.

[2] HL L 43., 1992.2.19., 16. o.

[3] HL L 341., 1991.12.12., 1. o.

[4] HL L 370., 1990.12.20., 86. o.

--------------------------------------------------
A Bizottság 1340/92/EGK rendelete

(1992. május 22.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1039/92/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden további olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, vagy azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelet mellékletében található táblázat 1. oszlopában megnevezett árucikkeket a 3. oszlopban meghatározott indokok alapján, a 2. oszlopban feltüntetett megfelelő KN-kódok szerint kell besorolni;

mivel a Nómenklatúra Bizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. május 22-én.

a Bizottság részéről

Christiane Scrivener

a Bizottság tagja

[1] HL L 110., 1992.4.28., 42. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

Keracianin (DCI) | 29389090 | A besorolást a Kombinált Nómenklatúra 1. és 6. általános értelmezési szabályai, valamint a 2938, a 293890 és a 29389090 KN-kód megfogalmazása határozzák meg. |

--------------------------------------------------
Hivatalos Lap L 215 , 30/07/1992 o. 0019 - 0019



A Tanács 2059/92/EGK rendelete (1992. június 30.) a selyemhernyó-tenyésztés ösztönzésére szolgáló különleges intézkedések megállapításáról szóló 845/72/EGK rendelet módosításáról AZ EURÓPAI KÖZÖSSÉGEK TANÁCSA, tekintettel az Európai Gazdasági Közösséget létrehozó szerződésre és különösen annak 43. cikkére, tekintettel a Bizottság javaslatára [1], tekintettel az Európai Parlament véleményére [2], tekintettel a Gazdasági és Szociális Bizottság véleményére [3], mivel a 845/72/EGK rendelet [4] 2. cikkének (1) bekezdése többek között előírja, hogy a selyemhernyóra vonatkozó támogatást minden év augusztus 1-jéig kell megállapítani a következő naptári évben kezdődő tenyészévre vonatkozóan; mivel a jelenlegi gyakorlatot figyelembe véve ezt a rendelkezést módosítani kell, ELFOGADTA EZT A RENDELETET: 1. cikk A 845/72/EGK rendelet 2. cikkének (1) bekezdése helyébe a következő rendelkezés lép: "(1) Az 1972/73-as tenyészévtől kezdődő hatállyal a Közösség területén tenyésztett selyemhernyók után támogatás jár. A támogatást, amelynek összege a Közösség egész területén egységes, évente kell megállapítani." 2. cikk Ez a rendelet az Európai Közösségek Hivatalos Lapjában való kihirdetésének napján lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Luxembourgban, 1992. június 30-án. a Tanács részéről az elnök Arlindo Marques Cunha [1] HL C 119., 1992.5.11., 36. o. [2] HL C 150., 1992.6.15. [3] HL C 169., 1992.7.6. [4] HL L 100., 1972.4.27., 1. o. A 4005/87/EGK rendelettel (HL L 377., 1987.12.31., 48. o.) módosított rendelet. --------------------------------------------------
A Tanács 2159/92/EGK rendelete

(1992. július 23.)

az olajfakataszter létrehozása és naprakésszé tétele kiadásainak finanszírozásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel az olívaolaj-termelő tagállamokban az olajfakataszter létrehozásáról szóló, 1975. január 21-i 154/75/EGK tanácsi rendeletre [1] és különösen annak 3. cikke (4) bekezdésére,

tekintettel a Bizottság javaslatára,

mivel a 154/75/EGK rendelet előírja, hogy az olajtermelők részére egy bizonyos időszak során fizetett termelési támogatás egy részét le kell vonni, és az olajfakataszter létrehozásához szükséges munka finanszírozására kell fordítani;

mivel, arra az esetre, ha az említett levonásokból származó összegek nem fednék le a kiadások szintjét, az említett rendelet 3. cikkének (4) bekezdése a fennmaradó kiadások fedezése céljából lehetőséget teremt további levonások alkalmazására;

mivel az eddig alkalmazott csökkentésekből származó összegek nem érik el a kataszter létrehozására és naprakésszé tételére szolgáló munka finanszírozásához szükséges mértéket;

mivel a termelési támogatásnak a következő években az említett kiadások finanszírozására szolgáló százalékos részét meg kell állapítani,

ELFOGADTA EZT A RENDELETET:

1. cikk

Az olajfakataszter létrehozásához és naprakésszé tételéhez szükséges kiadások finanszírozása érdekében a termelő tagállamokban a 136/66/EGK rendelet [2] 5. cikkében előírt támogatás kifizetéséért felelős illetékes hatóságok az 1992/93-astól az 1997/98-as gazdasági évig terjedő időszak során kifizetett támogatások összegét – kifizetéskor – 2,4 %-kal csökkentik.

2. cikk

Ez a rendelet 1992. november 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. július 23-án.

a Tanács részéről

az elnök

John Cope

[1] HL L 19., 1975.1.24., 1. o. A legutóbb a 3788/85/EGK rendelettel (HL L 367., 1985.12.31., 1. o.) módosított rendelet.

[2] HL 172., 1966.9.30., 3025/66. o. A legutóbb a 2046/92/EGK rendelettel (HL L 215., 1992.7.30., 1. o.) módosított rendelet.

--------------------------------------------------
A Tanács 2334/92/EGK rendelete

(1992. augusztus 7.)

a 3906/89/EGK rendeletnek a gazdasági támogatás Szlovéniára történő kiterjesztésére irányuló módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a 3906/89/EGK rendelet [3] tartalmazza azon gazdasági és humanitárius támogatásokat, amelyek célja a gazdasági és társadalmi reformok támogatása Közép- és Kelet-Európa számos országában;

mivel a szóban forgó rendelet melléklete felsorolja azon országokat, amelyek ilyen támogatásban részesülhetnek;

mivel Szlovénia függetlenné vált, ezért ezen államot fel kell venni a jogosult országok listájára, hogy továbbra is részesüljön olyan támogatásban, amelyre a 3906/89/EGK rendelet alapján került sor, és amelyben 1990. szeptember 17-e óta Jugoszlávia is részesül,

ELFOGADTA EZT A RENDELETET:

1. cikk

A 3906/89/EGK rendelet melléklete a következő országgal egészül ki:

"Szlovénia"

.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. augusztus 7-én.

a Tanács részéről

az elnök

N. Lamont

[1] HL C 120., 1992.5.12., 26. o.

[2] 1992. július 9-i vélemény (a Hivatalos Lapban még nem tették közzé).

[3] HL L 375., 1989.12.23., 11. o. A legutóbb a 3800/91/EGK rendelettel (HL L 357., 1991.12.28., 10. o.) módosított rendelet.

--------------------------------------------------
A Tanács 2410/92/EGK rendelete

(1992. július 23.)

a légi közlekedési ágazat vállalkozásaira vonatkozó versenyszabályok alkalmazásával kapcsolatos eljárás megállapításáról szóló 3975/87/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 87. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a 3975/87/EGK rendelet [4] azoknak a kölcsönösen összefüggő intézkedéseknek a csomagjához tartozott, amelyet a Tanács a szállítás belső piacának kiteljesítését célzó első lépésként fogadott el; mivel hatálya ennek megfelelően a közösségi repülőterek közötti nemzetközi légi forgalomra korlátozódott;

mivel ezért a Bizottságnak jelenleg nem áll módjában, hogy a Szerződés 85. és 86. cikke megsértésének gyanúja alapján közvetlen kivizsgálást folytasson, és nincs hatásköre arra, hogy a szükséges határozatokat meghozza vagy a büntetéseket kiszabja a 85. cikk (3) bekezdése szerinti megállapodások engedélyezése érdekében, illetve az egyes tagállamokon belüli közlekedéshez kapcsolódóan megállapított jogsértéseknek véget vessen;

mivel az egészében egy tagállamon belül megvalósuló légi forgalom ma már szintén a Közösség liberalizációs intézkedései közé tartozik; mivel ezért kívánatos olyan szabályok meghatározása, amelyek alapján a Bizottság, a tagállamok illetékes hatóságaival szoros és állandó együttműködésben, meghozhatja a szükséges intézkedéseket a Szerződés 85. és 86. cikkének a légi közlekedés ezen területén való alkalmazásához olyan helyzetekben, ahol a tagállamok közötti kereskedelem akadályozott;

mivel szükség van arra, hogy megbízható és egyértelmű jogi kereteket teremtsenek a tagállamon belüli légi közlekedéshez, miközben biztosítani kell a versenyszabályok következetes alkalmazását; mivel ezért a 2975/87/EGK rendelet alkalmazási körét a légi szállítás e területére is ki kell terjeszteni,

ELFOGADTA EZT A RENDELETET:

1. cikk

A 3975/87/EGK rendelet 1. cikkének (2) bekezdéséből a "nemzetközi" kifejezést el kell hagyni.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. július 23-án.

a Tanács részéről

az elnök

J. COPE

[1] HL C 255., 1991.8.30. 9. o.

[2] HL C 125., 1992.5.18. 130. o.

[3] HL C 169., 1992.7.6., 13. o.

[4] HL L 374., 1987.12.31. 1. o.

--------------------------------------------------
A Tanács 3762/92/EGK, Euratom, ESZAK rendelete

(1992. december 21.)

a Bizottság elnöke és tagjai, a Bíróság elnöke, bírái, főtanácsnokai és hivatalvezetője, valamint az Elsőfokú Bíróság elnöke, tagjai és hivatalvezetője ruházati költségtérítésének és beosztási pótlékának kiigazításáról

AZ EURÓPAI KÖZÖSSÉGEK TANÁCSA,

tekintettel a Bizottság elnökének és tagjainak, valamint a Bíróság elnökének, bíráinak, főtanácsnokainak és hivatalvezetőjének, valamint az Elsőfokú Bíróság elnökének, tagjainak és hivatalvezetőjének járandóságairól szóló, 1967. július 25-i 422/67/EGK, 5/67/Euratom tanácsi rendeletre [1], és különösen annak 4. cikke (4) bekezdésére,

tekintettel az Európai Közösségek Elsőfokú Bírósága elnöke, tagjai és hivatalvezetője járandóságainak megállapításáról, valamint a fenti 422/67/EGK, 5/67/Euratom rendelet megfelelő módosításáról szóló, 1988. december 19-i 4045/88/EGK, Euratom, ESZAK tanácsi rendeletre [2],

mivel a 422/67/EGK, 5/67/Euratom rendelet 4. cikke (2) és (3) bekezdésében és 21a. cikke (3) bekezdésében előírt ruházati költségtérítés és beosztási pótlék összegét növelni kell,

ELFOGADTA EZT A RENDELETET:

1. cikk

1992. július 1-jétől kezdődő hatállyal:

a) a 422/67/EGK, 5/67/Euratom rendelet 4. cikke (2) bekezdésében felsorolt összegek helyébe a következők lépnek:

– elnök: | 57205 BEF, |

– alelnök: | 36765 BEF, |

– egyéb tagok: | 24515 BEF; |

b) a 422/67/EGK, 5/67/Euratom rendelet 4. cikke (3) bekezdésében felsorolt összegek helyébe a következők lépnek:

– elnök: | 57205 BEF, |

– bíró vagy főtanácsnok: | 24515 BEF, |

– hivatalvezető: | 22355 BEF; |

c) a 422/67/EGK, 5/67/Euratom rendelet 4. cikke (3) bekezdésének második albekezdésében feltüntetett összeg helyébe 32705 BEF lép.

2. cikk

1992. július 1-jei hatállyal:

a) a 422/67/EGK, 5/67/Euratom rendelet 21a. cikke (3) bekezdésében felsorolt összegek helyébe a következők lépnek:

– elnök: | 24515 BEF, |

– tagok: | 22355 BEF, |

– hivatalvezető: | 19015 BEF; |

b) a 21a. cikk (3) bekezdésének második albekezdésében feltüntetett összeg helyébe 29830 BEF lép.

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. december 21-én.

a Tanács részéről

az elnök

D. Hurd

[1] HL 187., 1967.8.8., 1/67. o. A legutóbb az 1084/92/EGK, Euratom, ESZAK rendelettel (HL L 117., 1992.5.1., 1. o.) módosított rendelet.

[2] HL L 356., 1988.12.24., 1. o.

--------------------------------------------------
A Tanács 3336/92/EGK rendelete

(1992. november 16.)

az élő fák és egyéb növények, hagymák, gyökerek és hasonló részek, vágott virágok és lombdíszek piacának közös szervezéséről szóló 234/68/EGK tanácsi rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 42. és 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a 234/68/EGK rendelet [3] az élő fák és egyéb növények, hagymák, gyökerek és hasonló részek, vágott virágok és lombdíszek piacának közös szervezéséből kizárja a 0601 20 10 KN-kód alá tartozó cikórianövényeket és gyökereket; mivel a tapasztalat szerint ezeknek a termékeknek a kereskedelmi tulajdonságai nagyon hasonlóak a Kombinált Nómenklatúra 6. árucsoportja egyéb vámtarifaalszámai alá tartozó termékek tulajdonságaihoz; mivel ezért ez utóbbi termékeket 1993. január 1-jei hatállyal bele kell foglalni az említett közös szervezésbe,

ELFOGADTA EZT A RENDELETET:

1. cikk

A 234/68/EGK rendelet 1. cikkében "a 06012010 vámtarifaalszám alá tartozó cikórianövények és gyökerek kivételével" kifejezést el kell hagyni.

2. cikk

Ez a rendelet 1993. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. november 16-án.

a Tanács részéről

az elnök

J. Gummer

[1] HL C 166., 1992.7.3., 16. o.

[2] 1992. október 30-i vélemény (a Hivatalos Lapban még nem tették közzé).

[3] HL L 55., 1968.3.2., 1. o. A legutóbb a 3991/87/EGK rendelettel (HL L 377., 1987.12.31., 19. o.) módosított rendelet.

--------------------------------------------------
A Bizottság 3587/92/EGK rendelete

(1992. december 11.)

a kendermagra vonatkozó egyedi intézkedések részletes alkalmazási szabályainak megállapításáról szóló 3164/89/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a 2050/92/EGK rendelettel [1] módosított, a kendermagra vonatkozó egyedi intézkedések megállapításáról szóló, 1988. november 24-i 3698/88/EGK tanácsi rendeletre [2] és különösen annak 2. cikke (3) bekezdésére,

mivel az 1989. október 23-i 3164/89/EGK bizottsági rendelet [3] 2. cikke különösen előírja, hogy a kendermagra csak a legutóbb a 3569/92/EGK rendelettel [4] módosított, a rostlenre és kenderre nyújtott támogatás részletes szabályainak megállapításáról szóló, 1989. április 28-i 1164/89/EGK rendelet [5] 5. cikkének megfelelően a bevetett területekről szóló nyilatkozatokban megjelölt területek vonatkozásában adható támogatás; mivel ezek a rendelkezések előírják, hogy – az arányosság követelményének és annak a követelménynek a figyelembevételével, hogy a támogatási rendszer megfelelően működjön – a nyilatkozatok késedelmes benyújtása esetén a kenderre vonatkozó hektáronkénti átalánytámogatás egy részét megvonják a késedelem hosszától függően; mivel ugyanezen okból rendelkezni kell a kendermag esetére is a megvonandó támogatás mértékét illetően;

mivel ennek következtében az adott előírásokat módosítani kell, és e rendelkezést ki kell terjeszteni az 1991/92-es gazdasági évtől kezdődően az egy meghatározott határidő előtt kérelmeket benyújtó érintettekre;

mivel az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 3164/89/EGK rendelet 2. cikkének (3) bekezdése helyébe a következő rendelkezés lép:

"(3) A kendermagra nyújtott támogatásra az 1164/89/EGK rendelet 5. cikkének (1) bekezdése, 7. cikke, 8. cikke (1) bekezdésének második albekezdése és 8. cikkének (4) bekezdése, valamint az 1164/89/EGK rendelet módosításáról szóló 3569/92/EGK rendelet [6] 2. cikkének második bekezdése alkalmazandó."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. december 11-én.

a Bizottság részéről

Ray Mac Sharry

a Bizottság tagja

[1] HL L 215., 1992.7.30., 8. o.

[2] HL L 325., 1988.11.29., 2. o.

[3] HL L 307., 1989.10.24., 22. o.

[4] HL L 362., 1992.12.11., 49. o.

[5] HL L 121., 1989.4.29., 4. o.

[6] HL L 362., 1992.12.11., 49. o.

--------------------------------------------------